AIŠKINAMASIS RAŠTAS

Dėl sutikimo perimti valstybės turtą Molėtų rajono savivaldybės nuosavybėn ir jo perdavimo Molėtų r. savivaldybės viešajai bibliotekai

**1. Parengto tarybos sprendimo projekto tikslai ir uždaviniai**

Lietuvos nacionalinė Martyno Mažvydo biblioteka 2019 m. liepos 24 d. raštu Nr. SD-19-671 „Dėl sutikimo priimti valstybės turtą“ informavo, kad, vadovaudamasi Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 20 straipsnio 1 dalies 4 punktu ir įgyvendindama Europos Sąjungos struktūrinių fondų lėšomis bendrai finansuojamą projektą „Gyventojų skatinimas išmaniai naudotis internetu atnaujintoje viešosios interneto prieigos infrastruktūroje“ bei Lietuvos Respublikos kultūros ministerijos investicijų projektą „Bibliotekų kompiuterizavimas 2018 m.“, ketina perduoti ilgalaikį materialųjį, nematerialųjį ir trumpalaikį materialųjį turtą ir prašo Molėtų rajono savivaldybės tarybos priimti sprendimą perimti valstybės turtą Savivaldybės nuosavybėn. Minėtame rašte prašoma nurodyti, kad perduodamas turtas bus naudojamas Savivaldybės viešosios bibliotekos veiklai, plėtojant viešosios interneto prieigos paslaugų teikimą.

Parengto tarybos sprendimo projekto tikslas – sutikti perimti valstybės turtą Savivaldybės nuosavybėn savarankiškosioms Savivaldybės funkcijoms įgyvendinti ir perduoti jį Molėtų r. savivaldybės viešajai bibliotekai valdyti, naudoti ir disponuoti juo patikėjimo teise.

**2. Šiuo metu esantis teisinis reglamentavimas**

Lietuvos Respublikos vietos savivaldos įstatymo 6 straipsnio 13, 24 punktai, 16 straipsnio 2 dalies 26 punktas;

Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 6 straipsnio 2 punktas, 12 straipsnio 1, 2 dalys, 20 straipsnio 1 dalies 4 punktas.

**3. Galimos teigiamos ir neigiamos pasekmės priėmus siūlomą tarybos sprendimo projektą**

Teigiamos pasekmės – Molėtų r. savivaldybės viešajai bibliotekai bus perduota naujos įrangos už 31137,98 Eur.

Neigiamų pasekmių nenumatoma.

**4. Priemonės sprendimui įgyvendinti**

Bus pasirašyti turto perėmimo ir perdavimo aktai.

**5. Lėšų poreikis ir jų šaltiniai (prireikus skaičiavimai ir išlaidų sąmatos)**

Lėšų poreikio nėra.

**6. Vykdytojai, įvykdymo terminai**

Molėtų rajono savivaldybės administracija.